

Република Србија

ОШ „ Милутин и Драгиња Тодоровић “

Ул. Саве Немањића бр. 2, 34000Крагујевац

Тел/факс 034/332-712, 034/304-205, 034/304-206

e-mail: osmdt@mdt.edu.rs

**О Б А В Е Ш Т Е Њ Е**

**У ВЕЗИ СА УПИСОМ УЧЕНИКА У I РАЗРЕД ШКОЛСКЕ 2023/2024. ГОДИНЕ**

**Поштовани родитељи,**

Обавештавамо Вас да је почело пријављивање за упис деце у I разред Основне школе "Милутин и Драгиња Тодоровић" у Крагујевцу.

Упис у први разред школске 2023/2024. године обавезан је за децу која до почетка школске године имају најмање шест и по, а највише седам и по година /деца рођена од 01.03.2016. године до краја фебруара 2017. године/.

Деца која до почетка школске године пуне од 6 до 6 и по година, а чији родитељи желе да она пођу у школу раније, могу да се пријаве психологу школе за проверу спремности за упис у школу.

 Школа може да упише и дете са подручја друге школе, на писани захтев родитеља а у складу са просторним и кадровским могућностима школе, о чему ће школа накнадно обавестити подносиоца захтева.

Школа Вам омогућава да пријаву за упис Вашег детета у први разред обавите на следеће начине:

1. Пријављивањем путем обрасца за пријаву који се скида са сајта школе, попуњава и школи се доставља на e-mail адресу: upisprvakamdt@gmail.com или доноси школи.

 Образац пријаве за упис можете преузети на сајту школе овде.

2. У матичној школи можете преузети образац пријаве и исти попуњен вратити школи радним данима од понедељка до петка, од 08:00-18:00 сати,

 или у одељењу школе у Илићеву од 08:00-14:00 сати.

О заказивању тестирања и другим радњама везаним за упис, бићете накнадно обавештени.

Хвала Вам на указаном поверењу.

С поштовањем

 Директор,

 \_\_\_\_\_\_\_\_\_\_\_\_\_\_\_\_\_\_

 мр Драган Павловић